Vitaj na hodine kódovania
Ahoj, som Kathleen Kennedy, producentka Star Wars: Sila sa prebúdza. Dnes budeš
pracovať s jednou z našich hviezd, BB-8. BB-8 je sférický droid. Všetko čo robí a
každý jeho pohyb je ovládaný počítačovým softvérom. IT technológie ovplyvňujú
každé odvetvie priemyslu, od marketingu, cez zdravotníctvo po filmy. Stovky
počítačových inžinierov pracovali na výrobe filmu Sila sa prebúdza.
Ahoj, som Rachel Rose, hlavný výskumný a vývojový inžinier v ILM. Vediem tím
animácie a vývoja postavičiek. Vo filme pomáham maskérom vyvíjať výstroj, ktorá
je súčasťou hlavnej postavy a vďaka ktorej postava pôsobí dostatočne dôveryhodne
v ďalekej galaxii. Počas ďalšej hodiny si vytvoríme vlastnú hru Star Wars,
pomocou ktorej zvládneš základy programovania. Zvyčajne je programovanie
celé o texte, my však tentoraz použijeme bloky, ich potiahnutím a pustením
vytvoríme program. Na začiatok budeme pracovať s Reyom na programovaní BB-8,
ktorý bude zbierať všetok odpad. Tvoja obrazovka je rozdelená do 3 častí.
Naľavo je herná plocha Star Wars, kde sa spustí kódovanie. Pokyny pre každú úroveň
sú uvedené pod hernou plochou. Uprostred je panel nástrojov a každý z týchto blokov
predstavuje príkaz, ktorému BB-8 rozumie. Biela plocha napravo sa nazýva pracovná
plocha, kde budeš tvoriť svoj program.
Ak potiahnem blok pohyb vľavo na pracovnú plochu, čo sa stane?BB-8 sa posunie doľava
o jeden blok na mriežke. Čo ak chcem, aby BB-8 urobil niečo potom? Pridám ďalší blok
do nášho programu.Vyberiem blok pohyb hore a potiahnem ho pod blok pohyb vľavo, kým
svieti zvýraznenie. Potom ho pustím a dva bloky sa spoja.
Keď stlačím spustiť znova, BB-8 vykoná
príkazy, ktoré sú zhromaždené od hora dole na našej pracovnej ploche. Ak budeš chcieť
vymazať blok, odstráň ho z kopy a potiahni späť do panela nástrojov. Po stlačení
spustiť môžeš kedykoľvek stlačiť tlačidlo obnoviť pre návrat BB-8 na začiatok.